ארנסט קרנק

ארנסט קרנק (בגרמנית: Ernst Krenek; 23 באוגוסט 1900 - 22 בדצמבר 1991) היה מלחין ומנצח יליד אוסטריה ממוצא צ'כי; כל חייו עמד על כך, ששמו ייכתב "קרנק" ולא "קז'נק" (Křenek) ויבוטא בצורה הגרמנית ולא הצ'כית. קרנק חקר את השימוש באטונאליות ובסגנונות מודרניים אחרים וכתב מספר ספרים, ביניהם "מוזיקה כאן ועכשיו" (1939), מחקר ביצירות יוהנס אוקכם (1953) ו"הקפת אופקים: (הרהורים על המוזיקה שלי)" (1974).

חייו

קרנק נולד בווינה ולמד שם ובברלין אצל פרנץ שרקר. בתקופת מלחמת העולם הראשונה גויס קרנק לצבא האוסטרי אבל הוצב בווינה, כך שיכול היה להמשיך בלימודי המוזיקה. בשנת 1922 פגש את בתו של גוסטב מאהלר, אנה, ואת אמה, אלמה מאהלר, שביקשה מקרנק להשלים את הסימפוניה העשירית של בעלה המנוח. קרנק עזר לערוך את הפרקים הראשון והשלישי אך לא הרחיק מעבר לזה. ב-1924 נשא לאישה את אנה, אך התגרש ממנה עוד לפני תום השנה הראשונה לנישואים.

המוזיקה שלו נאסרה להשמעה בגרמניה הנאצית ונבלמה באוסטריה. הוא היגר לארצות הברית בשנת 1938 ולימד שם מוזיקה באוניברסיטאות שונות, ביניהן אוניברסיטת המליין בסיינט פול שבמינסוטה, משנת 1942 עד 1947. קרנק קיבל אזרחות אמריקאית בשנת 1945. בין תלמידיו ג'ורג' פרל ורוברט אריקסון. קרנק מת בפאלם ספרינגס, קליפורניה.

סגנון מוזיקלי

קרנק משתמש במוזיקה שלו במגוון סגנונות. יצירתו המוקדמת נכתבה בניב של שלהי הרומנטיקה, שניכרת בו השפעת מורו פרנץ שרקר. בהמשך אימץ את האטונאליות, אבל ביקור בפריז, שבמהלכו התוודע אל יצירותיהם של איגור סטרווינסקי וקבוצת השישה, הביא אותו לסגל לעצמו את הסגנון הנאו-קלאסי. האופרה שלו "ג'וני פוצח בשיר" (Jonny spielt auf) משנת 1926, שניכרת בה השפעת הג'אז, זכתה להצלחה רבה בתקופת חייו והוצגה בכל רחבי אירופה. על אף מחאות הנאצים, נעשתה פופולרית כל כך, שסוג סיגריות, הנמכר עד היום באוסטריה, נקרא "ג'וני". אז החל לכתוב בסגנון נאו-רומנטי, עם פרנץ שוברט כדגם. דוגמה עיקרית לתקופה זו הוא "ספר מסעות מן האלפים האוסטרים". משם עבר לחבר בשיטת שנים-עשר הטונים של ארנולד שנברג; האופרה "קארל החמישי" (1931-1933) נכתבה כולה בטכניקה זו, וכך גם רוב יצירותיו הבאות. ב"קינות הנביא ירמיהו" (1941-42) שילב כתיבה בשנים-עשר טונים עם טכניקות הקונטרפונקט המודאלי של המאה ה-16. קרנק חיבר גם מוזיקה אלקטרונית ואליאטורית.

יצירות חשובות
אופרות
ממוזער|עמוד השער של "ג'וני פוצח בשיר" מאת קרנק
 Der Sprung über den Schatten, (הקפיצה מעל הצל) אופוס 17 (1923) 
 "אורפיאוס ואאורידיקה", אופוס 21 (1923)
 Jonny spielt auf, (ג'וני פוצח בשיר) אופוס 45 (1925) 
 "חיי אורסטס", אופוס 60 (1928-29)
 "קארל החמישי, אופוס 73 (1931-33)
 "מים אפלים", אופוס 125 (1950)
 Der goldene Bock (עגל הזהב) אופוס 186 (1962-63)
 "ראי הקסמים", אופוס 192 (1963-66)
 Sardokai, oder Das kommt davon, אופוס 206 (1967-69)

מוזיקה ווקאלית
מקהלה
 "עונות השנה" (פרידריך הלדרלין), אופוס 35 (1925)
 "קינות הנביא ירמיהו", אופוס 93 (1941-42)
 "לוח הזמנים של סנטה פה", אופוס 102 (1945)

סולו ווקאלי

 "ספר מסעות מן האלפים האוסטרים" (טקסט של המלחין), אופוס 62 (1929)
 "ססטינה" (טקסט של המלחין), אופוס 161, סופרן ושמונה כלים (1957)

מוזיקה תזמורתית
סימפוניות 

 הסימפוניה הראשונה אופוס 7
 הסימפוניה השנייה, אופוס 12
 הסימפוניה השלישית, אופוס 16
 סימפוניה לכלי נשיפה מעץ וכלי הקשה, אופוס 34
 הסימפוניה הרביעית, אופוס 113
 הסימפוניה החמישית, אופוס 119
 סימפוניה "פאלאס אתנה", אופוס 137

קונצ'רטי ויצירות קונצרטנטיות

 קונצ'רטו לכינור מס' 1, אופוס 29
 קונצ'רטו קטן לצ'מבלו, עוגב ותזמורת קאמרית, אופוס 88
 קונצ'רטו לכינור, פסנתר ותזמורת קטנה, אופוס 124
 קונצ'רטו לנבל ותזמורת קאמרית, אופוס 126
 קונצ'רטו לצ'לו מס' 1, אופוס 133
 קונצ'רטו לכינור מס' 2, אופוס 140
 קפריצ'ו לצ'לו ותזמורת, אופוס 145
 קונצ'רטו לצ'לו מס' 2, אופוס 236
 ארבעה קונצ'רטי לפסנתר
 קונצ'רטי לעוגב - אופוס 230 לעוגב ותזמורת מיתרים; אופוס 235 עם תזמורת מלאה.

מוזיקה קאמרית
רביעיות מיתרים

 רביעיית מיתרים מס' 1, אופוס 6
 רביעיית מיתרים מס' 2, אופוס 8
 רביעיית מיתרים מס' 3, אופוס 20
 רביעיית מיתרים מס' 4, אופוס 24
 רביעיית מיתרים מס' 5, אופוס 65 במי במול מז'ור
 רביעיית מיתרים מס' 6, אופוס 78
 רביעיית מיתרים מס' 7, אופוס 96
 רביעיית מיתרים מס' 8, אופוס 233

סונאטות

 לפסנתר
 מס' 1 אופוס 2 במי במול מז'ור
 מס' 2, אופוס 59
 מס' 3, אופוס 92, מס' 4^
 מס' 4, אופוס 114
 מס' 5, אופוס 121
 מס' 6, אופוס 128
 מס' 7, אופוס 240
 לכינור
 שתיים עם פסנתר (מס' 1 אופוס 3 בפה דיאז מינור, מס' 2 אופוס 99)
 שתיים סולו (אופוס 33 ואופוס 115)

יצירות אחרות

 סרנדה לקלרינט ושלישיית מיתרים, אופוס 4
 סוויטה לצ'לו סולו, אופוס 84
 סוויטה לגיטרה, אופוס 164
 שלישיית מיתרים, אופוס 118
 שלישיית מיתרים "פרוולה קורונה מוזיקליס: מנחה ליוהאן סבסטיאן באך", אופוס 122
 שלישיית מיתרים ב-12 תחנות, אופוס 237

מוזיקה אלקטרונית
 Spiritus Intelligentiae, Sanctus, אופוס 152, שני קולות סולו וסרט הקלטה, (1956)
 רצף סן פרננדו, אופוס 185 (1963)
 "תרגילים בשעה מאוחרת", אפוס 200 (1967)
 Orga-Nastro, אופוס 212, עוגב וסרט הקלטה
 "הם ידעו מה רצונם", אופוס 227, קריין, אבוב, פסנתר, כלי הקשה וסרט הקלטה (1977)

^ שאר אופוס 92 מכיל יצירות לשילובי כלים אחרים, ביניהם ויולה סולו ועוגב סולו.

קישורים חיצוניים





 Art of the States: Ernst Krenek
 Ernst-Krenek-Institut site contains an English-language discography, worklist, and details of each work, so only some works and information have been given above.
 Krenek page at Lexikon verfolgter Musiker und Musikerinnen der NS-Zeit 

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מלחינים אוסטרים
קטגוריה:מוזיקה של המאה ה-20
קטגוריה:אמני מוזיקה אלקטרונית
קטגוריה:אוסטרים שנולדו ב-1900
קטגוריה:אוסטרים שנפטרו ב-1991